stanford-oval/wikipedia huggingface dataset:
ASCII
Historia

ASCII kehitettiin 1960-luvulla paperille tulostavien kaukokirjoitinlaitteiden ja tietokonepäätteiden merkistöksi ja ohjauskoodistoksi. Aikaisemmat laitteet käyttivät yleensä 5-bittistä Baudot-koodia.
Ennen ASCII:ta oli yli 60 tapaa merkistökoodaukselle tietokoneissa. Kehitystyöhön osallistuneista merkittäviin kuuluu Bob Bemer, jota on kutsuttu ASCII:n "isäksi". Vuonna 1961 IBM:lle työskentelevä Bemer toimitti American National Standards Institutelle (ANSI) ehdotuksen yhteiselle merkistökoodaukselle. X3.4-komitea perustettiin työskentelmään koodauksen parissa. 17. kesäkuuta 1963 ASCII hyväksyttiin standardiksi, mutta se ei heti saavuttanut suurta kannatusta koska IBM käytti EBCDIC-koodausta vuonna 1964 julkaistussa S/360-sarjassa. Myös IBM suunnitteli ASCII:n ottamista käyttöön, mutta kun S/360 oli lähellä julkaisua reikäkortti- ja tulostinlaitteet eivät olleet valmiita ja IBM päätti käyttää EBCDIC-merkistöä.
ASCII:ta kehitettiin ja muutettiin edelleen kunnes vuonna 1968 presidentti Lyndon B. Johnson antoi määräyksen, että ASCII olisi käytössä liittovaltion järjestelmissä ja että uusien järjestelmien olisi tuettava ASCII:ta.
Merkkivalikoima perustuu lähinnä Yhdysvaltojen tarpeisiin. Tämä on aiheuttanut jatkuvia ongelmia ei-englanninkielisen tekstin käsittelyssä: esimerkiksi suomen kielen aakkosista kirjaimet A–Z sisältyvät kaikkiin ASCII-merkistön muunnoksiin ja näkyvät siis käytännössä aina oikein, mutta niin sanotut ääkköset (Å, Ä, Ö) aiheuttavat yllättävän usein yhteensopivuusongelmia vielä nykyäänkin.
Historia > US-ASCII

ASCII-määritys julkaistiin Yhdysvalloissa ASA X3.4 ‑standardina alun perin vuonna 1963. Hieman myöhemmin, 1967, sitä täydennettiin pienaakkosilla ja symboleilla. Yhdysvaltain ASCII-standardista käytetään myös nimitystä US-ASCII, joka tarkoittaa täsmälleen samaa kuin ASCII. Sen nykyinen versio on määritelty ANSI-standardissa ANSI X3.4-1986.
ASCII-merkistö määrittää 128 merkkipaikkaa, joihin kuuluvat amerikanenglannin isot ja pienet kirjaimet A–Z, numerot 0–9, välilyönti sekä väli- ja erikoismerkit !"#$%&'()*+,-./:;<=>?@[\]^_`{|}~. Merkistön alkupäästä ja lopusta on yhteensä 33 merkkipaikkaa varattu ohjauskoodeille, joten erilaisia kirjoitusmerkkejä mahtuu ASCII-merkistöön 95.
Historia > Kansainväliseksi standardiksi

ISO-standardi merkistöstä tuli vuonna 1972. Kansainvälinen ISO-646-IRV (international reference version) ‑määritys erosi ASCII-merkistöstä sikäli, että dollarin merkin ($) tilalla oli yleinen valuuttamerkki (¤) ja aaltoviivan (~) tilalla oli yläviiva (¯). Vuonna 1991 kansainvälinen versio mukautettiin vallitsevaan käytäntöön korvaamalla valuuttamerkki dollarin merkillä. Se on nykyään aivan samanlainen kuin yhdysvaltalainen versio ISO-646-US eli US-ASCII.
ASCII ei sisällä Ä- ja Ö-kirjainten kaltaisia tarkkeellisia kirjaimia, joita tarvitaan muissa kuin englannin kielessä. Monet kansalliset kirjaimet sai kuitenkin paperipäätteillä ja kirjoittimilla aikaiseksi tulostamalla kaksi merkkiä päällekkäin, esimerkiksi ä ← a + " (a ja pystylainausmerkki) ja ñ ← n + ~ (n ja tilde). Eräät ASCII-merkit, nimittäin tilde ja sirkumfleksi (^), tarkoitettiinkin alun perin nimenomaan tarkkeiksi kansallisten kirjainten muodostusta varten. Alaviiva (_) puolestaan tarkoitettiin alleviivausten tuottamiseen. Usean merkin tulostaminen samaan kohtaan ei kuitenkaan ollut mahdollista näytöllä. Näyttöjen yleistyessä piti kansalliset kirjaimet viimeistään saada osaksi varsinaista merkistöä.
Historia > Kansalliset muunnelmat

Euroopan maissa kansalliset merkit saatiin käyttöön korvaamalla niillä osa erikoismerkeistä. Esimerkiksi ASCII-merkistön suomalainen versio (ISO646-FI) korvasi merkit [\]^ merkeillä ÄÖÅÜ ja merkit {|}~ merkeillä äöåü. @ korvattiin é:llä. Tämä merkistö tunnetaan myös suomalaisella nimellä SF-2. Monilla muillakin Euroopan mailla oli oma kansallinen standardinsa.
Ratkaisu oli kömpelö etenkin, jos merkistöä käytettiin ohjelmointiin. Tällöin oli usein tehtävä valinta ääkkösten ja ohjelmoinnissa välttämättömien hakasulkujen välillä. Tällaiset merkistöt olivat kuitenkin yleisiä vielä 1980-luvulla, kun käytössä oli paljon järjestelmiä, joiden merkistökoodauksen leveys rajoittui 7 bittiin.
ASCII-merkit

(merkkikoodit heksadesimaalisina)
| koodi | …0 | …1 | …2 | …3 | …4 | …5 | …6 | …7 | …8 | …9 | …a | …b | …c | …d | …e | …f |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 0… | NUL | SOH | STX | ETX | EOT | ENQ | ACK | BEL | BS | HT | LF | VT | FF | CR | SO | SI |
| 1… | DLE | DC1 | DC2 | DC3 | DC4 | NAK | SYN | ETB | CAN | EM | SUB | ESC | FS | GS | RS | US |
| 2… | SP | ! | " | # | $ | % | & | ' | ( | ) | * | + | , | - | . | / |
| 3… | 0 | 1 | 2 | 3 | 4 | 5 | 6 | 7 | 8 | 9 | : | ; | < | = | > | ? |
| 4… | @ | A | B | C | D | E | F | G | H | I | J | K | L | M | N | O |
| 5… | P | Q | R | S | T | U | V | W | X | Y | Z | [ | \ | ] | ^ | _ |
| 6… | ` | a | b | c | d | e | f | g | h | i | j | k | l | m | n | o |
| 7… | p | q | r | s | t | u | v | w | x | y | z | { | | | } | ~ | DEL |
Aiheesta muualla

Wikimedia Commonsissa on kuvia tai muita tiedostoja aiheesta .
Jukka Korpela: Merkit ja koodaukset.
Lista ASCII- ja HTML-symbolien koodeista (englanniksi)
ANSI X3.4-1977 (PDF) (englanniksi)
Gabriel Macht

| Gabriel Macht |
| --- | --- |
 Gabriel Macht maaliskuussa 2009.
Henkilötiedot
Syntynyt: 22. tammikuuta 1972 (ikä 52)
Ammatti:  näyttelijä
Aiheesta muualla
IMDb 
Elonet
Gabriel S. Macht (s. 22. tammikuuta 1972) on yhdysvaltalainen näyttelijä. Machtin tunnetuin elokuvarooli lienee vuoden 2008 The Spiritissä, jossa hän näytteli pääosaa. Myös hänen isänsä Stephen Macht on näyttelijä.
Ura

Macht oli ehdolla Young Artist -palkinnon saajaksi näyteltyään ensimmäisessä elokuvassaan Minäkö valehtelija vuonna 1980 näyttelijänimellä Gabriel Swann. Hän on esiintynyt monissa elokuvissa ja televisiosarjoissa, mukaan lukien A Love Song for Bobby Long, Sekavia suhteita ja The Recruit.
Macht näyttelee myös kesällä 2011 alkaneessa yhdysvaltalaisessa draamasarjassa Pukumiehet.
Filmografia

| Elokuvat> Vuosi | Elokuvat> Elokuva | Elokuvat> Rooli | Elokuvat> Alkuperäinen nimi |
| --- | --- | --- | --- |
| 1980 | Minäkö valehtelija | Jorge | Why Would I Lie? |
| 1998 | Hellyyteni kohde | Steve Casillo | The Object of My Affection |
| 1998 | The Adventures of Sebastian Cole | Troy |  |
| 1999 | Kerrassaan vastustamaton | Charlie | Simply Irresistible |
| 2000 | The Bookie's Lament | Mickey |  |
| 2000 | 101 Ways (The Things a Girl Will Do to Keep Her Volvo) | Dirk |  |
| 2000 | The Audrey Hepburn Story | William Holden |  |
| 2001 | American Outlaws – viimeiset lainsuojattomat | Frank James | American Outlaws |
| 2001 | Vihollisen keskellä | Naval Aviator Lt. Jeremy Stackhouse | Behind Enemy Lines |
| 2002 | Bad Company | Officer Seale |  |
| 2003 | The Recruit | Zack |  |
| 2003 | Grand Theft Parsons | Gram Parsons |  |
| 2004 | A Love Song for Bobby Long | Lawson Pines |  |
| 2006 | The Good Shepherd | John Russell Jr. |  |
| 2007 | Sekavia suhteita | Johnny Dresden | Because I Said So |
| 2008 | The Spirit | Denny Colt/The Spirit |  |
| 2009 | Whiteout – kuolema jäätiköllä | Robert Pryce | Whiteout |
| 2009 | One Way to Valhalla | Bo Durant |  |
| 2010 | Middle Men | Buck Dolby |  |
| 2010 | Love and Other Drugs | Trey Hannigan |  |
| 2011 | S.W.A.T.: Fire Fight | Paul Cutler |  |

Televisio
| Vuosi | Nimi | Rooli | Huomioitavaa |
| 1991 | Beverly Hills 90210 (Beverly Hills, 90210) | Tal Weaver | 2. tuotantokauden jakso Leading from the Heart |
| 1995 | Follow the River | Johnny Draper | televisioelokuva |
| 1997 | Spin City | Alaston mies | 1. tuotantokauden jakso Snowbound |
| 1998 | Sinkkuelämää (Sex and the City) | Barkley | 1. tuotantokauden jakso Models and Mortals |
| 1999 | Wasteland | Luke | jakso Best Laid Plans |
| 2000 | The Audrey Hepburn Story | William Holden | televisioelokuva |
| 2000 | The Others | Dr. Mark Gabriel | 13 jaksoa |
| 2005 | Num3rot (Numb3rs) | Don Emrick | esittämätön pilot-jakso |
| 2005 | Archangel | R.J. O'Brian | minisarja |
| 2011 | Pukumiehet (Suits) | Harvey Specter |  |
Aiheesta muualla

Gabriel Macht Internet Movie Databasessa. (englanniksi)
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Norja  Espanja  Ranska  BnF data  Saksa  Israel  Yhdysvallat  Tšekki  Korea  Alankomaat  Puola 
Henkilöt:  Elonet 
Muut:  IdRef
American Academy of Dramatic Arts

| American Academy of Dramatic Arts |
| --- | --- |

Perustettu:  1884
Sijainti:  New York   Los Angeles,
Sivusto:  https://www.aada.edu
American Academy of Dramatic Arts (AADA) on yksityinen näyttämäkoulu, joka tarjoaa kahden vuoden näyttämökoulutusta. Sillä on kampukset New Yorkissa ja Los Angelesissa, ja koulua ovat käyneet monet tunnetut näyttelijät.
Historia

American Academy of Dramatic Arts on Yhdysvaltain vanhin näyttelijäntyön oppilaitos. Sen perusti nimellä Lyceum Theatre School Franklin Haven Sargent vuonna 1884. Sargent oli toiminut aiemmin Harvardin yliopiston puhetaidon professorina ja olisi halunnut perustaa sinne näyttämökoulutusta. Harvardissa ei kuitenkaan suostuttu Sargentin esittämään pyyntöön.
Sargent muutti New Yorkiin ja alkoi puuhata siellä uuden koulun perustamista. Idea oli varsin radikaali, sillä tuolloin ei ollut vielä yhtään englanninkielistä näyttämökoulua. Hän alkoi saada hiljalleen tukea New Yorkin teatteripiideistä, ja koulu pystyttiin lopulta perustamaan Frohmanin veljesten, Henry DeMillen, Steele MacKayen ja David Belascon tuella.
Koulun opetus perustui alkujaan François Delsarten varsin konservatiivisiin ajatuksiin. Opetusta kuitenkin kehitettiin erityisesti Charles Jehlingerin johtokaudella 1923–1952.
AADA muutti 1963 Manhattanin Midtowniin vanhaan Colony Clubin rakennukseen. Koulu laajeni vuonna 1974 länsirannikolle, kun se avasi kampuksen Pasadenaan. Sieltä se muutti vuonna 2000 Hollywoodiin.
Aiheesta muualla

Kuvia tai muita tiedostoja aiheesta American Academy of Dramatic Arts Wikimedia Commonsissa
Kotisivut (englanniksi)
Loren Lester

| Loren Lester |
| --- | --- |

Henkilötiedot
Syntynyt: 4. lokakuuta 1960 (ikä 64)  Los Angeles, Kalifornia
Näyttelijä
Aktiivisena:  1977–
Merkittävät roolit:  Robin (Batman)
 Nimikirjoitus
Aiheesta muualla
Viralliset kotisivut
IMDb 
Loren Lester (s. 4. lokakuuta 1960 Los Angeles, Kalifornia) on yhdysvaltalainen näyttelijä, joka tunnetaan Robinin ääniroolista 1990-luvun animaatiosarjassa Batman.
Ura

Loren Lesterin ura alkoi jo teini-ikäisenä elokuvassa Rock ’n’ Roll High School, jonka jälkeen hän on näytellyt jo yli 30 vuotta elokuvissa ja televisiosarjoissa. Lester on myös ääninäytellyt animaatioissa, joista tunnetuin rooli on ollut Robin Batman-animaatiossa. 2000-luvulla Lester on näytellyt useissa televisiosarjoissa vierailevissa rooleissa, kuten In Case of Emergency, Seitsemäs taivas, Kauniit ja rohkeat, Gilmoren tytöt, Las Vegas ja West Wing.
Lester opiskeli näyttelemistä Occidental Collegessa.
Filmografia

| Vuosi | Televisiosarja/elokuva | Rooli |
| --- | --- | --- |
| 1979 | Young Love, First Love | Pevney |
| 1979 | Rock ’n’ Roll High School | Fritz Hansel |
| 1981–1983, 1987 | The Facts of Life | Roy |
| 1981 | Evilspeak | Charlie Boy |
| 1985–1986 | G.I. Joe | sivuäänet |
| 1986 | Defenders of the Earth | Rick Gordon (äänirooli) |
| 1992–1995 | Batman | Robin (äänirooli) |
| 1997 | Tosi viilee haamujengi | sivuäänet |
| 1997–1998 | The New Batman Adventures | Nightwing (äänirooli) |
| 1998 | Batman ja Pakkasherra | Robin (äänirooli) |
| 2002 | Radalla | Mr. Mooney |
| 2002, 2004 | Oikeus ja kohtuus | Dr. Marchant, Mitchell Gore |
| 2003 | American Pie: The Wedding | Celebrant |
| 2004 | General Hospital | Meyer |
| 2004 | Las Vegas | lakimies #2 |
| 2004 | Ilman johtolankaa | Mr. Roscoe |
| 2005 | Gilmoren tytöt | Anson |
| 2005–2006 | W.i.t.c.h. | Julian (äänirooli) |
| 2005 | Täydelliset naiset | Dr. Baker |
| 2005 | Joey | tuottaja |
| 2005 | Yölento | vihainen matkustaja |
| 2006 | West Wing | Jarin |
| 2006 | Miehen puolikkaat | Emcee |
| 2006 | Zackin ja Codyn viiden tähden elämää | Mies |
| 2006–2007 | Kauniit ja rohkeat | Eli Donovan |
| 2007–2008 | Criminal Minds – FBI-tutkijat | kirurgi #2, Dr. Shore |
| 2007 | Zoey 101 | Pierre LeMange |
| 2007 | Seitsemäs taivas | Bob Meyers |
| 2008 | Heroes | ER Doctor |
| 2008 | Kampus Greek | Harvard Dean |
| 2008 | Unhitched | terapeutti |
| 2009 | Batman – pelottomat | Vihreä Lyhty (äänirooli) |
Aiheesta muualla

TV.com (Arkistoitu – Internet Archive)
Voice Chasers (Arkistoitu – Internet Archive)
Väinönputki

| Väinönputki |
| --- | --- |
 Väinönputki Tatra-vuoristossa Puolassa.
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Apiales
Heimo::  Sarjakukkaiskasvit Apiaceae
Suku::  Karhunputket Angelica
Laji::  archangelica
Alalaji::  archangelica
Kolmiosainen nimi
 Angelica archangelica ssp. archangelica  L. 
Katso myös
   Väinönputki Wikispeciesissä   Väinönputki Commonsissa 
Infobox OKNimi-testi OK: 
Väinönputki (Angelica archangelica) on Euroopassa tavattava sarjakukkaisiin kuuluva monivuotinen kasvi. Väinönputkella tarkoitetaan yleensä alalajia Angelica archangelica subsp. archangelica. Suomessa laji on yleinen Pohjois-Lapissa, mutta rauhoitettu Kainuun ja Pohjois-Pohjanmaan maakuntien eteläpuolella. Väinönputki on vanha rohdos- ja maustekasvi.
Lajin tieteellinen nimi archangelica viittaa taruun, jonka mukaan arkkienkeli Gabriel olisi tuonut väinönputken taivaasta ja opettanut ihmiset käyttämään sitä.
Ulkonäkö ja koko

Väinönputki on tanakka ja suurikokoinen kasvi, jonka niukasti haarovat varret kasvavat jopa 150–200 senttimetriä korkeiksi. Varsi on tavalliseti punakirjava, yläosasta karvainen. Kolmiomaiset lehdet ovat isoja, iso- ja väljätuppisia ja kaksi tai kolme kertaa parilehdykkäisiä. Lehdykät ovat 3–5 senttimetriä pitkiä, puikeita ja epätasaisesti hammaslaitaisia tai liuskaisia. Päättölehdykkä on kolmiliuskainen. Lehtiruoti on liereä. Kukinnon sarjaperät ovat karvaisia tai kaljuhkoja, pikkusarjojen suojus on kukkaperien pituinen. Kukan teriö on valkoinen tai vihertävä. Hedelmä on noin 0,5 senttimetrin pituinen ja miellyttäväntuoksuinen. Väinönputki kukkii heinä–elokuussa.
Väinönputki muistuttaa läheisesti nimikkolajin toista alalajia meriputkea (Angelica archangelica subsp. litoralis), joka kasvaa merenrannoilla. Meriputken sarjaperät ovat kuitenkin kaljuja ja pikkusarjojen suojus on noin puolen kukkaperän pituinen. Sen hedelmä on myös pistävänhajuinen. Myös karhunputki (Angelica sylvestris) muistuttaa melko paljon väinönputkea, mutta sen lehdet ovat tasaisesti sahalaitaisia ja kukinto punertava.
Levinneisyys

Väinönputkea tavataan Euroopassa sisämaa-alueilla Pohjois-Norjasta Romaniaan ja Saksasta Venäjälle Uralin vuoristoon saakka. Lisäksi lajia tavataan Grönlannissa ja Islannissa. Pohjoismaissa laji kasvaa pohjoisessa ja vuoristoseuduilla luonnonvaraisena, etelämpänä viljeltynä tai viljelyjäänteenä. Suomessa väinönputki on tavallinen pohjoisimmassa Lapissa. Etelämpänä sitä tavataan vain hyvin satunnaisesti.
Elinympäristö

Luonnonvaraisena väinönputki kasvaa kosteissa ympäristöissä, kuten puronvarsissa, jokirannoilla ja lähteiköissä. Kasvupaikat ovat tyypillisesti tunturi- ja vuoristoalueilla.
Käyttö

Väinönputki on hyvin vanha hyötykasvi. Mainintoja väinönputken käytöstä on kirjattu jo Olav Tryggvasonin saagaan 1200-luvulla. Pohjoiset kansat ovat syöneet väinönputken kukkimattomia nuoria versoja vihanneksena. Sitä on säilötty kuivaamalla ja hilloksi keittämällä. Varsia on kandeerattu ja käytetty etenkin jälkiruokien koristeina. Sen juurista saatavia aromaattisia öljyjä on käytetty lääkkeenä muun muassa isorokon torjuntaan, sekä munkkiliköörien (Bénédictine ja Chartreuse) mausteena 1500-luvulta lähtien. Lisäksi juuria on käytetty Euroopassa ruton parantamiseen ja Yhdysvalloissa tupakasta vieroittamiseen. Keski-Euroopassa väinönputki on yhä yleinen viljelykasvi.
Turun yliopiston kasvitieteen professorin ja Kevon tutkimusaseman perustajan Paavo Kallion aloitteesta perustettiin 1970-luvulla Kittilän Pakattiin väinönputkiviljelmä. Tutkimuksessa selvitettiin kasvin satoisuutta, aromaattisten öljyjen olemusta sekä yleisiä viljelymahdollisuuksia. Tutkimuksen tuloksina todettiin aromiainepitoisuuksissa olevan huomattava ero Lapin ja Etelä-Suomen kasvien välillä. Haihtuvien öljyjen määrän on eri tutkimuksissa todettu olevan suhteessa alhaiseen yölämpötilaan ja pitkään päivään. Lapin väinönputkien todettiin olevan selkeästi aromikkaampia kuin etelässä viljeltyjen väinönputkien.
Väinönputken juuri sisältää furanokumariineja, kuten bergapteenia, iso-imperatoriinia, ksantotoksiinia, angelisiinia ja kumariineja kuten umbelliferonia sekä kahvi- ja klorogeenihappoa. Kasvin juuresta saadaan 0,35–1,3 prosenttia eteeristä öljyä, joka sisältää 80–90 prosenttia monoterpeenejä sekä dekanolideja eli makrosyklisiä laktoneja.
Aiheesta muualla

Laji.fi: Väinönputki (Angelica archangelica)
Väinönputki, Eliaksen yrittitarha (Internet Archive)
Tietoa väinönputken käytöstä ja tutkimustietoa
Kasviatlas 2009: Väinönputken levinneisyys Suomessa
Yrttitarha: Väinönputki (Angelica archangelica subsp. archangelica)
Luontoportti: Väinönputki (Angelica archangelica ssp. archangelica)
ITIS: Angelica archangelica (englanniksi)
United States Department of Agriculture (USDA): Angelica archangelica (englanniksi)
Dr. Duke's Phytochemical and Ethnobotanical Databases: Angelica archangelica (Arkistoitu – Internet Archive) (englanniksi)
| --- | --- |
Taksonitunnisteet:  Wikidata: Q207745  Wikispecies: Angelica archangelica  APNI: 447893  BioLib: 40351  CoL: DYRP  Ecocrop: 3218  EoL: 581752  EPPO: ANKAR  EUNIS: 151514  GBIF: 5371808  GRIN: 3415  iNaturalist: 62336  IPNI: 838181-1  IRMNG: 11426531  ITIS: 29434  MoBotPF: 276039  NatureServe: 2.131325  NBN: NBNSYS0000003704  NCBI: 40949  NZOR: 5fd4603c-401b-46b7-bc8b-39bf757755c2  Observation.org: 6430  Open Tree of Life: 428208  PalDat: Angelica_archangelica  PfaF: Angelica archangelica  Plant List: kew-2638995  PLANTS: ANAR9  POWO: urn:lsid:ipni.org:names:837560-1  RHS: 1274  Tropicos: 1701408  VASCAN: 2533  WFO: wfo-0000536100  Laji.fi: MX.39236
RedOne

| RedOne |
| --- | --- |
 RedOne vuonna 2016.
Henkilötiedot
Syntynyt: 9. huhtikuuta 1972 (ikä 52) Tétouan, Marokko
Ammatti:  lauluntekijä musiikkituottaja äänitetuottaja
Muusikko
Taiteilijanimi:  Nadir Khayat
Aktiivisena:  1991–
Tyylilajit:  pop, eurodance, house
Soittimet:  kosketinsoitin, kitara ja rumpusetti 
Levy-yhtiöt:  2101 Records   Cash Money Records   Interscope Records   Universal Republic   Island Records
Aiheesta muualla
www.redoneworld.com
  [ Muokkaa Wikidatassa ] [ ohje ]  
Nadir Khayat (arab. نادر الخياط‎; s. 9. huhtikuuta 1972), joka tunnetaan nimellä RedOne, on marokkolais-ruotsalainen tuottaja, muusikko, laulujentekijä, äänitetuottaja sekä liikemies, joka asuu Yhdysvalloissa.
Tuottajana ja lauluntekijänä RedOne on työskennellyt monien artistien, kuten Lady Gagan, Nicki Minajin, Jennifer Lopezin, Pitbullin, Enrique Iglesiasin, Mariah Careyn, RBD:n, Paulina Rubion, Mylène Farmerin, Innan, Alexandra Burken, Ayumi Hamasakin, Austin Mahonen ja ruotsalaislaulaja Maher Zainin kanssa. Hän on sekä sanoittanut että tuottanut useita Billboard-listalla ja kansainvälisesti menestyneitä hittikappaleita. RedOne on perustanut yhteistyössä Universal Music Groupin kanssa oman levy-yhtiön nimeltä 2101 Records. Hänellä on ollut kuusi Grammy-ehdokkuutta, joista kahdesta hän sai palkinnon. Vuonna 2009 RedOne oli tuottajana Billboard Hot 100 -singlelistan kärjessä ja lauluntekijänä puolestaan listan kolmannella sijalla. Hän tuottaa musiikkia pop-, dance-, eurodance- ja house-musiikkigenreille.
Hänen tuotantoalbumillansa on monia Billboardin ja kansainvälisiä hittejä, joita hän tuotti ja kirjoitti yhdessä muiden tuottajien kanssa.  RedOne on perustanut oman levy-yhtiön nimeltä RedOne Records. Hän on ollut kymmenkertainen Grammy-ehdokas, mutta voittanut niistä kolme. Hän on saanut myös vuoden tuottaja-Grammy-palkinnon, joka on ruotsalainen Grammy Awards -palkinto. Vuonna 2009 hän oli Billboard Hot 100: n ykköstuottaja, sijalla kolme lauluntekijänä  ja vuoden BMI-lauluntekijänä. Pääasiassa hän tuottaa pop-, rock-, dance-, eurodance- ja house-tyylilajien musiikkia.
Tuotantoa

2005 - Darin - Step Up.
2006 - Shakira con Wyclef Jean - Bamboo (Bamboo Remix).
2007 - Kat DeLuna - Run the Show.
2008 - Akon - Sunny Day.
2008 - Darin - Breathing your love.
2008 - Enrique Iglesias - Takin' Back My Love con Ciara
2008 - Lady Gaga - Just Dance.
2008 - Lady Gaga - Poker Face.
2009 - Lady Gaga - Bad Romance.
2009 - Lady Gaga - Alejandro.
2009 - Pixie Lott - Here We Go Again.
2009 - Pixie Lott - Rolling Stone.
2009 - Little Boots - Remedy.
2009 - Backstreet Boys -Straight Through My Heart.
2009 - Sean Kingston - Fire Burning.
2009 - Sugabes - About a Girl.
2009 - Alexandra Burke -Broken Heels.
2010 - Mika - Kick Ass (We Are Young).
2010 - Mylène Farmer - Oui mais... non.
2011 - Lady Gaga - Judas.
2011 - Jennifer Lopez con Pitbull - On the Floor.
2011 - Hawana Brown con Pitbull -We Run the Night.
2011 - Porcelain Black con Lil Wayne- This Is What Rock N Roll Looks Like.
2011 - Qpid - Under the Radar.
2011 - Aleksej Vorob'ëv - Get You.
2011 - Enrique Iglesias con Pitbull - I Like How It Feels.
2011 - Pitbull con Marc Anthony -Rain Over Me (Bamboo Remix).
2011 - Pitbull con Nayer andMohombi - Suavemente.
2011 - Kelly Rowland con The WavS -Down for Whatever.
2011 - Nicole Scherzinger - Try with Me.
2011 - JLS con DEV - She Makes Me Wanna.
2012 - Nicki Minaj - Starships.
2012 - Jennifer Lopez con Pitbull -Dance Again.
2012 - Ying Yang Twins con Greg Tecoz - Fist Pump Jump Jump.
2012 - Khaled con Pitbull - C'est la vie.
2013 - Jennifer Lopez con Pitbull -Live It Up.
2013 - Priyanka Chopra con Pitbull -Exotic.
2013 - Lady Gaga - Gypsy.
2014 - Chawki feat. Dr. Alban- It's My Life (Don't Worry).
2016 - Álvaro Soler - Sofia.
2016 - Lady Gaga - Angel Down.
2016 - Don't you need somebody(Shaggy & Friend, RedOne).
2017 - Boom Boom(French Montana, Daddy Yankee, Dinah Jane, RedOne).
2018 - Matt Terry Original
2018 - Álvaro Soler La Cintura
2018 - Jordan Smith - Please, Love Her Better
Käännös suomeksi
Taylor Kitsch

| Taylor Kitsch |
| --- | --- |
 Taylor Kitsch vuonna 2012.
Henkilötiedot
Syntynyt: 8. huhtikuuta 1981 Kelowna, Brittiläinen Kolumbia
Ammatti:  näyttelijä, malli
Näyttelijä
Aktiivisena:  2006–
Aiheesta muualla
www.taylor-kitsch.com
IMDb 
Elonet
Taylor Kitsch (s. 8. huhtikuuta 1981 Kelowna, Brittiläinen Kolumbia) on kanadalainen näyttelijä ja malli.
Kitsch syntyi Kelownassa, Brittiläisessä Kolumbiassa. Hänellä on kaksi isoveljeä ja kaksi nuorempaa siskopuolta. Kitsch halusi alun perin ammattijääkiekkoilijaksi ja pelasikin Langley Hornetsissa kunnes joutui lopettamaan uransa polvivamman takia. Vuonna 2002, hän muutti New Yorkiin saatuaan mahdollisuuden mallisopimukseen ja alkoi myös opiskella kaupungissa. Hän lopulta valmistui ravintotieteilijäksi ja kuntosaliohjaajaksi.
Myöhemmin Kitsch alkoi myös luoda uraa elokuvien parissa ja esiintyi muun muassa elokuvissa The Covenant ja Snakes on a Plane. Vuonna 2008, Kitsch sai myös mahdollisuuden esiintyä X-Men Origins: Wolverine elokuvassa Gambiittina. Hän näyttelee NBC:n sarjassa Unelmien kentät ja on tehnyt sopimuksen muun muassa elokuvasta The Bang Bang Club.
Vuonna 2014 Kitsch näytteli HBO:n televisioelokuvassa The Normal Heart.